Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/006 FR/PSA) /* COM/2014/0560 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt stabilite în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 – 2020) și de abrogare a Regulamentului (CE) nr. 1927/2006[1] (denumit în continuare „Regulamentul privind FEG”). 2. Autoritățile franceze au depus cererea EGF/2014/006 FR/PSA pentru a obține o contribuție financiară din partea FEG, ca urmare a concedierilor efectuate la Peugeot Citroën Automobiles (denumită în continuare „PSA”) în Franța. 3. Această cerere conține unele deficiențe, care sunt menționate la punctele 32 și 33 din prezenta expunere de motive. În ciuda acestor deficiențe, Comisia a putut evalua cererea Franței. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din partea FEG. REZUMATUL CERERII Cererea FEG: || EGF/2014/006 FR/PSA Statul membru: || Franța Regiunea (regiunile) în cauză (nivel NUTS 2): || Ile de France (FR10) Bretagne (FR52) Data depunerii cererii: || 25 aprilie 2014 Data confirmării primirii cererii: || 7 mai 2014 Data solicitării de informații suplimentare: || 8 mai 2014 Termenul-limită pentru furnizarea de informații suplimentare: || 19 iunie 2014 Termenul-limită pentru finalizarea evaluării: || 11 septembrie 2014 Criteriul de intervenție: || Articolul 4 alineatul (1) litera (a) din Regulamentul privind FEG Întreprinderea principală: || Peugeot Citroën Automobile (PSA) Sectorul (sectoarele) de activitate economică (diviziunea NACE a doua revizuire)[2]: || Diviziunea 29 („Fabricarea autovehiculelor, remorcilor și semiremorcilor”) Numărul de filiale, furnizori și producători din aval: || 0 Perioada de referință (patru luni): || în perioada 1 octombrie 2013 - 31 ianuarie 2014 Numărul de concedieri sau de încetări de activitate în decursul perioadei de referință (a): || 1 989 Numărul de concedieri sau de încetări de activitate înainte sau după perioada de referință (b): || 4 131 Numărul total de concedieri (a + b): || 6 120 Numărul total estimat de beneficiari vizați: || 2 357 Numărul de tineri vizați care nu sunt încadrați profesional și nu urmează niciun program educațional sau de formare (tinerii NEET): || 0 Buget pentru servicii personalizate (EUR) || 21 133 946 Bugetul pentru punerea în aplicare a FEG[3] (EUR) || 40 396 Buget total (EUR) || 21 174 342 Contribuția din partea FEG (60 %) (EUR) || 12 704 605 EVALUAREA CERERII Procedura 4. La 25 aprilie 2014, autoritățile franceze au depus cererea EGF/2014/006 FR/PSA în termen de 12 săptămâni de la data la care au fost îndeplinite criteriile de intervenție stabilite la alineatele 6 - 8 de mai jos. Comisia a confirmat primirea cererii în termen de două săptămâni de la data depunerii acesteia, la 7 mai 2014 și a solicitat informații suplimentare din partea autorităților franceze în ziua următoare (8 mai 2014). Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 11 septembrie 2014. Eligibilitatea cererii Întreprinderile și beneficiarii în cauză 5. Cererea se referă la un număr de 6 120 de lucrători disponibilizați la PSA. Această întreprindere își desfășura activitatea în sectorul economic clasificat în cadrul diviziunii 29 „Fabricarea autovehiculelor, remorcilor și semiremorcilor” a NACE a doua revizuire. Concedierile au avut loc în special în împrejurimile fabricii Aulnay (care se închide) din regiunea definită la nivelul 2 NUTS[4] din Ile de France (FR 10) și în jurul fabricii din Rennes (unde au avut loc concedieri majore) din Bretania (FR 52). Criterii de intervenție 6. Autoritățile franceze au depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii concediați în cadrul furnizorilor și al producătorilor din aval ai întreprinderii respective. 7. Perioada de referință de patru luni este cuprinsă între 1 octombrie 2013 și 31 ianuarie 2014. 8. Cererea se referă la 1 989 de lucrători disponibilizați[5] de la PSA în timpul perioadei de referință de patru luni. Calcularea concedierilor și a cazurilor de încetare a activității 9. Toate cele 1 989 de concedieri sunt calculate de la data notificării individuale de concediere din partea angajatorului sau de încetare a contractului de muncă al lucrătorului. Beneficiari eligibili 10. Pe lângă cei 1 989 de lucrători deja menționați, printre beneficiarii eligibili se numără 4 131 de lucrători concediați înainte de sau după perioada de referință de patru luni. Acești lucrători au fost concediați după anunțul general cu privire la concedierile preconizate la 25 iulie 2012. Se poate stabili o legătură clară de cauzalitate cu evenimentul care a declanșat concedierile în decursul perioadei de referință. 11. Numărul total de beneficiari eligibili este așadar de 6 120. Legătura dintre concedieri și modificările structurale majore ale comerțului mondial ca urmare a globalizării 12. În scopul de a stabili legătura dintre concedieri și modificările majore apărute în structura comerțului mondial ca urmare a globalizării, Franța citează „L'industrie Automobile Francaise, Analyse et statistiques 2013[6]”, susținând că, între anii 2000 și 2012, producția mondială de autovehicule a crescut cu 25 de milioane de unități, și anume cu 44 %. În pofida efectelor crizei financiare și economice mondiale, creșterea producției la nivel mondial a continuat (și continuă) cu peste 3 % pe an. 13. În această creștere continuă, au apărut diferențe majore între țările cu tradiție în producția de autovehicule și cele care au devenit producătoare mai recent. Astfel, în cursul aceleiași perioade (2000-2012), producția din Statele Unite a scăzut cu 11 %, cea din Europa de Vest cu 25 %, iar cea din Japonia cu 2 %. În același timp, producția din Coreea de Sud, China, Turcia, Indonezia, Iran, Malaysia, Thailanda și America de Sud a crescut în mod considerabil și, în prezent, reprezintă 47 % din producția mondială (în creștere de la 15 % în 2000). Potrivit statisticilor OICA[7], UE-27 a produs 16,2 milioane de vehicule în 2013, dintr-un total la nivel mondial de 87,3 milioane (18,54 %), față de UE-15 care a produs 17,1 milioane de vehicule în 2000, dintr-un total la nivel mondial de 58,3 milioane (29,41 %). 14. „L'industrie Automobile Francaise, Analyse et statistiques 2013” afirmă, de asemenea, că, în ceea ce privește cererea, UE este actualmente o piață matură cu creștere relativ lentă, în timp ce ponderea țărilor BRIC în totalul cererii la nivel mondial a crescut de la 8,4 % în 2000 la 33,5 % în 2010. Constructorii din UE nu se află în poziția de a beneficia de această creștere a cererii. Chiar și în cadrul Uniunii, producătorii din țări terțe acaparează o cotă de piață tot mai mare. 15. Până în prezent, sectorul automobilelor a făcut obiectul a 21 de cereri FEG, 12 dintre acestea bazându-se pe aspecte comerciale legate de globalizare și 9 pe criza economică și financiară mondială. Evenimente care duc la concedieri și la încetarea activității 16. Evenimentele care au dus la concedierile din cadrul PSA sunt pierderi în valoare de 560 de milioane EUR în cadrul grupului în 2012, care rezultă dintr-o scădere a cererii, din presiunea asupra prețurilor și din suspendarea în martie 2012 a activităților PSA în Iran (impusă prin sancțiuni internaționale și ale UE). În 2011, vânzările din Iran reprezentau 12 % din vânzările mondiale, astfel încât acest eveniment a avut un impact negativ semnificativ asupra grupului. Cutremurul și tsunamiul din nord-estul Japoniei din martie 2011 au dus, de asemenea, la dificultăți de aprovizionare cu componente pentru unele vehicule diesel ale grupului. 17. Planul de acțiune din 2009 al grupului, având drept scop îmbunătățirea performanțelor și a competitivității, a fost urmat în 2012 de un plan complementar care viza reducerea costurilor, inclusiv concedierea de personal. 18. Uzina de producție din Aulnay (Ile de France) se închide complet în 2014, în timp ce, în Rennes (Bretania), reducerile de personal au loc în paralel cu noile investiții. În alte uzine, societatea a făcut apel la renunțarea voluntară la locul de muncă. Impactul preconizat al concedierilor asupra economiei și ocupării forței de muncă la nivel local, regional sau național 19. Aceste concedieri au un impact negativ semnificativ asupra economiei locale și regionale din zonele afectate. În acord cu autoritățile publice competente, societatea a efectuat studii de impact regional pentru zonele din jurul uzinelor Aulnay și Rennes. În comuna în care se află, Aulnay era al 8-lea cel mai mare angajator, iar concedierile reduc numărul de angajați din zonă cu 13,6 %. Reducerea este mai puțin pronunțată la Rennes, dar trebuie remarcat faptul că această zonă a fost deja afectată de un declin economic general, numărul total de șomeri din Bretania dublându-se în ultimii cinci ani. 20. Legislația franceză prevede că societatea care a efectuat concedierile, dacă îndeplinește anumite criterii minime, trebuie să întreprindă o serie de măsuri prin care să se asigure că ajută la revitalizarea rețelei economice din regiunile afectate. Un plan în acest sens a fost semnat la 27 septembrie 2013 între statul francez și Peugeot Citroën Automobiles (PSA). Astfel, de exemplu, compania speră să atragă noi angajatori la locațiile pe care le eliberează, cu scopul de a permite foștilor săi lucrători să găsească noi locuri de muncă acolo. De asemenea, PSA ajută lucrătorii să își schimbe domiciliul pentru a ocupa locuri de muncă disponibile în alte uzine de producție ale PSA sau la alți angajatori. Pune la dispoziție fonduri pentru dezvoltarea întreprinderilor locale și regionale, și oferă, de asemenea, consultanță de afaceri și formare specializate. De asemenea, se prevede acordarea de sprijin pentru furnizorii săi. Beneficiari vizați și acțiuni propuse Beneficiari vizați 21. Împărțirea lucrătorilor vizați în funcție de sex, cetățenie și grupă de vârstă este următoarea: Categoria || Numărul de beneficiari vizați Sexul: || Bărbați: || 1 896 || (80,44 %) || Femei: || 461 || (19,56 %) Naționalitatea: || Cetățeni ai UE: || 2 135 || (90,58 %) || Cetățeni non-UE: || 222 || (9,42 %) Grupa de vârstă: || 15-24 ani: || 2 || (0,08 %) || 25-29 ani: || 47 || (1,99 %) || 30-54 ani: || 921 || (39,08 %) || 55-64 ani: || 1 387 || (58,85 %) || peste 64 ani: || 0 || (0,00 %) 22. Se estimează că vor participa la măsuri un număr de 2 357 de lucrători. Eligibilitatea acțiunilor propuse 23. Serviciile personalizate care vor fi oferite lucrătorilor disponibilizați constau în următoarele acțiuni. – Centru de primire și administrarea dosarelor: Autoritățile franceze vor fi responsabile pentru 23 de „espaces de mobilite et de developpement professionnel (EMDP)” și două „poles de mobilite professionnel (PMP)” în Aulnay și în Rennes. Aceste centre vor îndruma și vor consilia lucrătorii și îi vor ajuta în planurile lor de carieră. Rolul lor este să consilieze lucrătorii, să le prezinte opțiunile disponibile și să îi pregătească în ceea ce privește competențele necesare pentru căutarea unui loc de muncă. Aceste centre sunt îndrumate de o structură globală, care asigură funcționarea lor în mod coordonat. Se va crea un site intern de internet care va conține diverse texte de referință, precum și date și cifre. – Experți și consilieri externi care să îi orienteze pe lucrători în planurile lor specifice. – Ateliere tematice, de exemplu despre redactarea unui curriculum vitae, despre tehnici de intervievare etc. – Informații periodice pentru lucrători oferite de centrele de primire și persoanele care administrează dosarele (site-uri internet și alte mijloace). – Costuri de formare: Cu ajutorul consilierii primite, lucrătorii vor conveni asupra unei modalități de formare pentru a-și realiza planurile individuale de carieră și de formare profesională în acest scop. – Alocații de formare profesională: Aceste alocații („allocations dans le cadre du conge de reclassement”) sunt plătite numai de societatea care a efectuat concedierile pentru primele patru luni și fac parte din cererea către FEG pentru următoarele luni (începând cu a cincea lună până la un total de 12 luni). Comisia s-a asigurat că aceste alocații rămân în limita plafonului de 35 % din costurile totale ale pachetului coordonat de servicii personalizate, astfel cum se prevede la articolul 7 alineatul (1) din Regulamentul FEG. – Granturi pentru crearea de întreprinderi: Lucrătorii eligibili pot opta pentru consultanță, formare profesională și îndrumare, urmate de crearea unei întreprinderi, sau își pot începe activitatea fără să beneficieze de consiliere și orientări suplimentare, în cazul în care există deja un plan, iar lucrătorul este pregătit suficient. Granturile sunt plătite la prezentarea documentelor relevante care să indice cheltuielile de înființare a întreprinderii. – Autoritățile franceze intenționează, de asemenea, să acorde credite fără dobândă pentru crearea de noi întreprinderi. Pentru un eventual sprijin în acest sens, statele membre pot hotărî să facă uz de Instrumentul european de microfinanțare. 24. Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 25. Autoritățile franceze au furnizat informațiile necesare privind acțiunile care sunt obligatorii pentru întreprinderea vizată în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 26. Costurile totale estimate sunt de 21 174 342 EUR, incluzând cheltuieli pentru servicii personalizate de 21 133 946 EUR și cheltuieli pentru activitățile de pregătire, gestionare, informare și publicitate, control și raportare de 40 396 EUR. 27. Contribuția financiară totală solicitată din FEG este de 12 704 605 EUR (60 % din totalul costurilor). În tabelul de mai jos, costul estimat per lucrător a fost rotunjit la cea mai apropiată valoare rotundă exprimată în euro. Acțiuni || Numărul estimat de participanți || Costul estimat per participant EUR || Costuri totale estimate EUR Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Centru de primire și administrarea dosarelor (structures d'accueil et traitement des dossiers) || 2 357 || 461 || 1 086 275 Experți și consilieri externi (cabinets de conseil) || 2 041 || 982 || 2 003 278 Ateliere tematice (ateliers thematiques) || 148 || 243 || 35 925 Informarea regulată a lucrătorilor (information des salaries) || 2 357 || 11 || 26 600 Costuri de formare (depenses des formations) || 1 075 || 3 129 || 3 363 675 Granturi pentru crearea de întreprinderi (aides a la creation d'entreprises -- primes) || 1 120 || 6 448 || 7 221 312 Subtotal (a): || – || 13 737 065 (65 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Alocații de formare profesională || 1 075 || 6 881 || 7 396 881 Subtotal (b): || – || 7 396 881 (35 %) Acțiuni în temeiul articolului 7 alineatul (4) din Regulamentul privind FEG 1. Activități de pregătire || – || 0 2. Activități de gestionare || – || 10 396 3. Activități de informare și promovare || – || 0 4. Activități de control și raportare || – || 30 000 Subtotal (c): || – || 40 396 (0,19 %) Costuri totale (a + b + c): || – || 21 174 342 Contribuție din FEG (60 % din costurile totale) || – || 12 704 605 28. Costurile acțiunilor identificate în tabelul de mai jos ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile franceze au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. 29. Autoritățile franceze au confirmat că costurile investițiilor pentru activități independente, demararea de afaceri și preluarea întreprinderilor de către angajați nu vor depăși 15 000 EUR per beneficiar. Perioada de eligibilitate a cheltuielilor 30. La 3 iunie 2013, autoritățile franceze au început furnizarea serviciilor personalizate către beneficiarii vizați. Prin urmare, cheltuielile privind acțiunile menționate la punctul 24 sunt eligibile pentru o contribuție financiară din FEG de la 3 iunie 2013 până la 25 aprilie 2016. 31. Autoritățile franceze au început înregistrarea cheltuielilor administrative pentru implementarea FEG la 2 ianuarie 2014. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 2 ianuarie 2014 până la 25 octombrie 2016. Complementaritatea cu acțiunile finanțate prin fonduri naționale sau ale Uniunii 32. Sursele de prefinanțare sau de cofinanțare națională nu au fost comunicate de către autoritățile franceze nici în cererea depusă și nici ca răspuns la întrebările Comisiei. 33. Autoritățile franceze au afirmat că, pe lângă măsurile pe care întreprinderea care a efectuat concedierile este obligată să le ofere lucrătorilor ca urmare a unei obligații legale sau rezultate din acorduri colective, celelalte măsuri în sprijinul lucrătorilor concediați vor fi numai cele oferite cu sprijinul FEG. Acestea au adăugat informații cu privire la diferitele acțiuni pe care le desfășoară întreprinderea care a efectuat concedierile pentru a ajuta la revitalizarea industrială în regiunile afectate. Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale 34. Autoritățile franceze au indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați și cu partenerii sociali. În perioada 12 iulie 2012 - decembrie 2013, au avut loc numeroase întâlniri între conducerea PSA și reprezentanții sindicatelor și ai comitetelor de întreprindere la diferite niveluri cu privire la măsurile care urmează să fie luate pentru a proteja locurile de muncă. Sisteme de gestionare și de control 35. Cererea conține o descriere a sistemului de gestionare și de control care specifică responsabilitățile organismelor implicate. Franța a informat Comisia că această contribuție financiară va fi gestionată de Délégation générale à l’emploi et à la formation professionnelle (DGEFP, Delegația generală pentru ocuparea forței de muncă și formare profesională) din cadrul Ministerului muncii, ocupării forței de muncă și sănătății. Plățile vor fi gestionate de Mission des affaires financieres (MAFI — Misiunea pentru aspectele financiare) din cadrul subdirecției pentru finanțare și modernizare din același minister. Certificările vor fi asigurate de Pôle de Certification (Centrul de certificare) al Direcției-generale finanțe publice din Nantes. Angajamente asumate de statul membru în cauză 36. Autoritățile franceze au oferit toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele prevăzute în legislația națională și în legislația UE privind concedierile colective au fost respectate; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – acțiunile propuse vor fi complementare cu acțiunile finanțate prin fondurile structurale; – contribuția financiară din partea FEG va fi în conformitate cu normele procedurale și de fond ale Uniunii privind ajutorul de stat. Întrucât PSA și-a continuat activitatea după efectuarea concedierilor, autoritățile franceze au asigurat Comisia că aceasta și-a respectat obligațiile legale în materie de concedieri și că și-a susținut lucrătorii în mod corespunzător. IMPLICAȚII BUGETARE Propunere bugetară 37. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[8]. 38. După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 12 704 605 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere. 39. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[9]. Actele conexe 40. În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 12 704 605 EUR. 41. În același timp cu adoptarea acestei propuneri de decizie de mobilizare a FEG, Comisia va adopta, prin intermediul unui act de punere în aplicare, o decizie privind o contribuție financiară care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/006 FR/PSA) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 – 2020) și de abrogare a Regulamentului (CE) nr. 1927/2006[10], în special articolul 15 alineatul (4), având în vedere propunerea Comisiei Europene, acționând în conformitate cu procedura prevăzută la punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[11], întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale abordate în Regulamentul (CE) nr. 546/2009[12] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[13]. (3) La 25 aprilie 2014, Franța a depus o cerere de mobilizare a FEG în ceea ce privește concedierile[14] din cadrul Peugeot Citroën Automobiles din Franța, care a fost completată cu informații suplimentare, astfel cum se prevede la articolul 8.3 din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 12 704 605 EUR ca răspuns la cererea depusă de Franța, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează FEG pentru alocarea sumei de 12 704 605 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] http://www.ccfa.fr/IMG/pdf/ccfa_ra2012_fr_web-2.pdf [7] http://www.oica.net/category/production-statistics/ [8] JO L 347, 20.12.2013, p. 884. [9] JO C 373, 20.12.2013, p. 1. [10] JO L 347, 20.12.2013, p. 855. [11] JO C 373, 20.12.2013, p. 1. [12] JO L 167, 29.6.2009, p. 26. [13] JO L 347, 20.12.2013, p. 884. [14] În sensul articolului 3 litera (a) din Regulamentul privind FEG.